Valgstederne lukker klokken 20, og nu skal den nye kommunalbestyrelse findes. Følg valgets resultater på tætteste hold lige her.

Hvem skal den nye kommunalbestyrelse på Læsø bestå af? Det vil vise sig inden for den næste times tid, når stemmerne tælles op i landets mindste kommune. I livebloggen herunder opdaterer vi med alt nyt fra Læsø, og vi følger aftenen igennem processen med at finde de ni medlemmer af kommunalbestyrelsen og øens nye borgmester. Får Tobias Birch Johansen en periode mere med kæden om halsen? Vi fortæller dig det lige her. Under livebloggen kan du følge processen med at optælle stemmerne. Så snart et af de tre valgsteder på Læsø har indgivet et bekræftet resultat til KMD, som håndterer valgdata for hele landet, vil det tælle i valgresultatet der. Her kan du fra klokken 20.00 følge stemmeoptællingen.